stanford-oval/wikipedia huggingface dataset:
סטלה חסקיל

| --- | --- |

 לידה:  1918 סלוניקי, יוון 
 פטירה:  27 בפברואר 1954 (בגיל 36 בערך) אתונה, ממלכת יוון 
 מוקד פעילות:  יוון 
 סוגה:  רמבטיקו 
 שפה מועדפת:  יוונית מודרנית 
 
סטלה (אסטרליטה) חסקיל (ביוונית: Στέλλα Χασκήλ‏; 1918 - 27 בפברואר 1954) הייתה זמרת יווניה-יהודיה, ידועה כמבצעת ייחודית של שירי רבטיקו ולאיקו.
מכונה גם "אי סלוניקיה" (ה"סלוניקאית"), הקליטה 137 שירים, האופייניים בעיקר ל"אסכולה החדשה" של מוזיקת הרבטיקו שהתפרסמה לאחר מלחמת העולם השנייה.
רקע משפחתי ושנותיה המוקדמות

סטלה חסקיל נולדה בסלוניקי כשלישית מבין חמש הבנות של חיים גָאֶיגוֹס (גאייגוס) (ביוונית: Χαΐμ Γαέγος) ופרלה (לבית קמחי).
אביה היה יליד סלוניקי, ככל הנראה סוחר ברזל אמיד, מבוגר בהרבה מאשתו. האם - פרלה, ילידת 1911 מסקופיה, הגיעה לסלוניקי כשהתחתנה עם חיים גאייגו.
בצעירותה, לפני מלחמת העולם השנייה, הופיעה סטלה באולמות וטברנות בעיר הולדתה, סלוניקי.
בין השירים ששרה והקליטה באותה עת בחב' קולומביה, בהיותה עדיין נערה בשם סטלה גאיגו (Στέλλα Γαέγου) היו כמה משירי הרבטיקו של ק. רומליוטיס -"ראסט נאבה - אן אולה מו דקריה" (אילו כל דמעותיי, 1934), "חלפאצוס וביסביריס" (1934) ועוד.
בזמן הכיבוש הגרמני משפחתה ברחה לאתונה, כשהגרמנים חיסלו את רוב יהודי סלוניקי.
בימי הכיבוש הנאצי באתונה היא חיה תחת חסותה של משפחה גרמנית שניהלה מועדון לילה על יד ככר אומוניה, בו היא הועסקה כזמרת.
באתונה התחתנה סטלה עם יעקב חסקיל (יחזקאל). לזוג לא נולדו ילדים.
לסטלה היו ארבע אחיות: רחל (1912–1998), אסיראה (1914–1936), אלי-לילי (1920–1982) ודורה (ילידת 1925).
אימן נישאה שוב בשנים 1927–1928 לאנדראה דאפולה, וילדה ב-1929 בת נוספת - מריקה. פרלה חסקיל-דאפולה נפטרה בסביבות 1961.
שיא הקריירה המוזיקלית

אחרי השחרור ב-1946 הקליטה דיסקים ראשונים, בעיקר שירי רבטיקו. היא שרה והקליטה יצירות מאת טובי מלחיני התקופה: ציצאניס, קלדארס ומיצאקיס, הופיעה - בעיקר באתונה ובסלוניקי, וכן נסעה להופעות בטורקיה.
למרות החותם שהשאירה בדור שלה, שנים מספר אחר כך כמעט נשכחו שמה ותרומתה, לולא נחשף הציבור לקולה הייחודי-הקטיפתי בכמה הקלטות ראשונות של להיטים אהובים, בהן היא נשמעת לצד זמרים ויוצרים, בהם: וסיליס ציצאניס, מנוליס כיוטיס, אפוסטולוס קלדארס, מרקוס ומוואקאריס, יורגוס מיצאקיס, יאניס פאפאיואנו ואחרים.
השירים הראשונים שהקליטה בפברואר 1946 היו שיר החושני בסגנון ספרדי-מזרחי: "סביליאנס", לחן של יורגוס לאפקאס (1972-1924), ומילים של טמוואקיס (שם עט של חרלרמבוס וסיליאדיס (1902–1970); וכן הזמבקיקו "אדו פלירונונדה אולה" (פה משלמים על הכל). שירים אלה סימנו גם את התחלת הקריירה של המלחין יורגוס לאפקס.
לא מעט מהשירים ששרה והקליטה נחשבים בימינו ל"קלאסיים": "קאפיה מאנה טנאסטנאזי" (אם אחת נאנחת) ו"ניכטוסה חוריס פנגארי" (ירד הלילה ללא ירח), שהפכו למעין המנונים של הגולים והנרדפים; "ארגה ארגה " (לאט לאט), "מס טי חסיפיקי אגורה" (באמצע שוק הקצבים), "אקרויאלייס דילינה" (בין ערביים בחופי הים), "טיס פטוחיאס טא קורליה" (סמרטוטי העוני), "יא טא מאטיה פ'אגאפו" (בעד העיניים שאני אוהב) ,"אראפיקו לולודי" (פרח כושי), "ביר אללה" (או, אלוהי), "אי פנדאמורפי" (היפה) "פאליוסה טו סאקאקי מו" (התיישן הז'קט שלי), "טו קטינאקי קסחאסס" (שכחת את קאטינאקי), ועוד.
מתוך 137 הקלטות של שירים בביצועה, 106 הושרו על ידה כמבצעת ראשית, בעוד ב-31 האחרים הופיעה כזמרת שנייה. כ-12 שירים פורסמו על שמה (10 מהם - לחן ומילים, ושניים - רק מילים) ו-6 על שם בעלה יעקב (6 - הלחן, 2 - המלים). ככל הנראה שירים אלה היו מתנת היוצרים וסיליס ציצאניס, אפוסטולוס חדזיכריסטו, ספירוס קאלפופולוס וכן מידידים אחרים.
סטלה חסקיל נפטרה באתונה ב-1954 ממחלת הסרטן, בגיל 36.
הנצחה

בשנת 2000 נכתב שיר לזכרה של סטלה חסקיל ("מי זוכר את סטלה חסקיל?"), הלחן של איליאס קצוליס והמילים של נוטיס מברודיס, כשהמבצעת היא הזמרת מריו (Μαριώ), השם האמנותי של מריה קונסטנטינידו-סטמאטיו.
דיסקוגרפיה

א. מלפני מלחמת העולם השנייה (בשם סטלה גאייגו) - לגרמופון
Σωφεράκι Ρίμπα, 1934 (Δίσκος Columbia DG 6044, Συνθ.: Αγάπιος Τομπούλης)
(סופראקי רימבה, לחן: אגאפיוס טובוליס)
Ραστ νεβά μανές (Αν όλα μου τα δάκρυα), 1934 (Δίσκος Columbia DG 6035, Συνθ.: Κ. Ρουμελιώτης) (ראדט נווה מאנס - אן אולה מו טא דקריה - "אילו כל הדמעות", לחן: ק. רומליוטיס)
Χλαπάτσος και Μπισμπίρης, 1934 (Δίσκος Columbia DG 6035, Συνθ.: Κώστας Μακρής/Κ. Ρουμελιώτης)
("חלאפאצוס קה ביביריס", לחן קוסטס מאקריס וק. רומליוטיס)
Σαμπάχ μανές (Στον κόσμο εγεννήθηκα), ? (Δίσκος Columbia DG 6104, Παραδοσιακό)
("סבאח מאנס" - "נולדתי בעולם")
| שם השיר ביוונית | תרגום | מלחין | מילים | שנת  הקלטה | מבצעים | ז'אנר | חברת דיסקים |
| --- | --- | --- | --- | --- | --- | --- | --- |
| Αράπικο λουλούδι אראפיקו לולודי | פרח כושי | וסיליס ציצאניס | ציצאניס | 1947 | סטלה חסקיל עם ציצאניס | רבטיקו | אודיאון |
| Βαλεντσιάνες, ואלנציאנס | נערות מוולנסיה | יורגוס לאבקאס |  | 1947 | סטלה חסקיל | לאיקו בסגנון ספרדי |  |
| Γιατί να φύγεις μακριά יאטי נא פיגיס מקריה | למה את/ה מתרחק/ת? | וסיליס ציצאניס | ציצאניס | 1947 | סטלה חסקיל עם וסילי ציצאניס |  |  |
| Γλέντα μην αργοπορείς גלנדה מין ארגופוריס |  | וסיליס ציצאניס | ציצאניס | 1947 | סטלה חסקיל עם מרקוס ומוואקאריס ויואניס סטמוליס |  |  |
| Εδώ πληρώνονται όλα אדו פלירונונדה אולה | כאן משלמים הכל | יורגוס לאבקאס |  | 1947 | סטלה חסקיל |  |  |
| Έλα να κάνεις νάνι-νάνι אלא נא קאניס נאני-נאני | בוא תעשה נאני-נאני | ספירוס פריסטריס |  | 1947 | סטלה חסקיל |  |  |
| Η καρδιά του μάγκα אי קרדיה טו מאנגה | הלב של ה"מאנגאס" | ספירוס פריסטריס |  | 1947 | סטלה חסקיל |  |  |
| Καλέ μου το παιδί קאלה מו טו פדי | ילדי היקר | וסיליס ציצאניס |  | 1947 | סטלה חסקיל עם מקרוס ומוואקאריס ויואניס סטמוליס |  |  |
| Κάνε με το κρασί χωριό קאנה מא טו קראסי חוריו | השקו את הכפר ביין | יורגוס לאבקאס |  | 1947 | סולה חסקיל עם ויואניס סטמוליס |  |  |
| Κάποια μάνα αναστενάζει קאפיה מאנה אנאסטנאזי | אם אחת נאנחת | וסיליס ציצאניס |  | 1947 | סטלה חסקיל עם מרקוס ומוואקאריס ווסיליס ציצאניס |  |  |
| Κόρη παραχαϊδεμένη קורי פאראחיידמני |  | ד. רומליוטיס | סטלה חסקיל | 1947 | סטלה חסקיל |  |  |
| Μάνα με πάντρεψες μικρή מאנה מה פנדרקסס מיקרי |  | וסיליס ציצאניס |  | 1947 | סטלה חסקיל ווסיליס ציצאניס |  |  |
| Μες στη χασάπικη αγορά מס סטיס חסאפיקי אגורה | באמצע שוק הקצבים | מרקוס ומוואקאריס |  | 1947 | סטלה חסקיל |  |  |
| Μια κοπέλα στ' ακρογιάλι, מיה קופלה סט'אקרויאלי | נערתי בחוף הים | באביס בקאליס | סטלה חסקיל | 1947 | סטלה חסקיל ואפוסטולוס קלדאראס |  |  |
| Μια κόρη στ' ακρογιάλι, מיה קורי סט'אקרויאלי | נערתי בחוף הים | באביס בקאליס | סטלה חסקיל | 1947 | סטלה חסקיל ואפוסטולוס קלדאראס |  |  |
לקריאה נוספת

Διονύσης Μανιάτης Ο Ατελείωτος, Εκδόσεις Πιτσιλoς, 1994
Ηλίας Βολιώτης -Καπετανάκης: Μάγκες αλήστου εποχής (Εκδ. Μετρονόμος), 2005
הערות שוליים

↑  ראו הערך ב"ויקי-רבטיקו"
| --- | --- |
בקרת זהויות :  BnF: cb16925010g (data)  MusicBrainz: b2052de8-8234-42f6-a398-d07193a672e0  VIAF: 311592380   WorldCat (עם VIAF): 311592380
נקודת פרוספקט (אנטארקטיקה)

ערך זה עוסק בלשון יבשה בארץ גרהאם שבאנטארקטיקה. אם התכוונתם למשמעות אחרת, ראו .
|  נתונים גאוגרפיים |
| --- | --- |
 קואורדינטות:  66°01′00″S 65°21′00″W﻿ / ﻿66.0167°S 65.35°W﻿ / -66.0167; -65.35
 נתונים מדיניים
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנקודת פרוספקט(למפת חצי האי האנטארקטי רגילה) בסיס חנרל ברנרדו אוהיגינס ריקלמהנקודת פרוספקט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת פרוספקט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינקודת פרוספקט
 
נקודת פרוספקט (באנגלית: Prospect Point) היא לשון יבשה בקצה המערבי של חצי האי ולינגראד, באזור חוף גרהאם שבארץ גרהאם, בחוף המערבי של חצי האי האנטארקטי שבאנטארקטיקה.
הנקודה מהווה אחת מגבולות פתחו של מפרץ הולטדאל.
חצי האי ממוקם 4 קילומטרים מדרום לראש פרין, ובסמוך ממזרח לאיי פיש.
היסטוריה > גילוי ומיפוי הנקודה

הנקודה מופתה באופן גס על ידי המשלחת הבריטית לארץ גרהם (BGLE), אשר חקרה את אנטארקטיקה בין השנים 1937–1934, בפיקודו של ג'ון רידוך ריימיל.
הנקודה צולמה מהאוויר על ידי האנטיג אירוסרוויירס בע"מ אשר צילמה את האזור בקיץ האנטארקטי 1956–1957.
היסטוריה > מקור השם

שם הנקודה הוצע בשנת 1957 על ידי אי. פ. ארוסמית' (E. P. Arrowsmith), מושל איי פוקלנד באותה עת.
היסטוריה > תחנה J

נקודת פרוספקט הייתה המיקום של תחנת המחקר הבריטית תחנה J ומאוחר יותר כונתה פנולה (Penola). התחנה פעלה בין ה-2 בפברואר 1957 ל-23 בפברואר 1959 והחוקרים ששהו בתחנה ביצעו סקרים גאולוגיים.
מבני התחנה פורקו באפריל 2004.
הערות שוליים

1 2 3 4 5 6 7 8 9  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8 9 10 11  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
1 2 3 4 5  מידע על תחנה ג'יי, באתר הסקר האנטארקטי הבריטי
סיגנל (יישומון)

| --- | --- |


 מפתח:  Signal Foundation  Signal Messenger  תורמים נוספים
 מחזור חיים:  29 ביולי 2014 – הווה (10 שנים)
 גרסה אחרונה:  7.11 (18 במאי 2024) 
 מערכת הפעלה:  אנדרואיד 4.4 ומעלה  iOS 11.1 ומעלה  Windows 7 ומעלה (64 ביט)  הפצות לינוקס תומכות APT
 נכתבה בשפות:  Java
 סוג רישיון:  AGPLv3
 קוד מקור:  https://github.com/signalapp/Signal-Android (אנדרואיד)  https://github.com/signalapp/Signal-iOS (iOS)  https://github.com/signalapp/Signal-Desktop (מחשב אישי)  https://github.com/signalapp/Signal-Server (שרת) 
 קטגוריה:  שיחות טלפון, שיחות וידאו ומסרים מידיים מוצפנים
 signal.org
 
סיגנל (באנגלית: Signal) הוא יישומון ותוכנה חינמית מוצפנת להעברת מסרים מיידיים, תמונות, מסמכים, וקטעי קול, על ידי שימוש במרשתת. ביישומון ניתן גם לבצע שיחות קול ווידאו. גרסת האנדרואיד יכולה לתפקד גם כאפליקציית SMS. היישומון כולו בנוי בקוד פתוח ונחשב כיישומון שליחת ההודעות המאובטח ביותר. השירות פותח על ידי קרן signal, ארגון ללא מטרות רווח המעודד שימוש בקוד פתוח ובאבטחת מידע.
סיגנל משתמש במספרי טלפון סלולריים סטנדרטיים כמזהים ומאבטח את כל התקשורת למשתמשי סיגנל אחרים באמצעות הצפנה מקצה לקצה. האפליקציות כוללות מנגנונים שבאמצעותם המשתמשים יכולים לאמת באופן עצמאי את זהות אנשי הקשר שלהם ואת תקינות ערוץ הנתונים.
תוכנת סיגנל היא בחינם ובקוד פתוח. יישומיה וקוד השרת מפורסמים תחת רישיון AGPLv3.
היסטוריה

קרן סיגנל הושקה בפברואר 2018 במימון ראשוני של 50 מיליון דולר שניתן על ידי מייסדה, בריאן אקטון, ממקימי וואטסאפ. שותפו של אקטון בהקמת קרן סיגנל הוא מת'יו רוזנפלד (ידוע כ-Moxie Marlinspike), יזם וחוקר אבטחת מידע שפיתח את פרוטוקול ההצפנה סיגנל בו משתמשות סיגנל, סקייפ, פייסבוק וואטסאפ.
בדצמבר 2020 היו לסיגנל כ-20 מיליון משתמשים פעילים. נכון ל-2021 לסיגנל היו מעל 5 מיליון הורדות באנדרואיד.
בינואר 2021, הודיעה וואטסאפ שהיא משנה את תנאי השימוש שלה כך שתוכל לשתף מידע אישי, כולל מספר טלפון ושם מלא, וכן מידע על המכשיר ממנו מתחברים – כולל כתובת IP והמיקום, אנשי הקשר, סטטוס (אם קיים) וזמני השימוש באפליקציה לאורך היום, עם שאר האפליקציות של פייסבוק. הודעה זו, יחד עם המלצה של אילון מאסק ואדוארד סנואודן להחליף את וואטסאפ בסיגנל, יצרה היסטריה שהובילה מיליוני משתמשים להוריד אפליקציות חלופיות, כמו טלגרם וסיגנל. כתוצאה מכך מספר משתמשי סיגנל הוכפל פי 36 תוך שבוע אחד.
הערות שוליים

↑  היישומים לiOS ואנדרואיד פורסמו תחת רישיון GPLv3 עד 2022 ו-2023 בהתאמה.
1 2  Signal, GitHub (באנגלית)
↑  Perez, Josh (2 בספטמבר 2020). "Release v1.35.1". github.com. Signal. נבדק ב-3 בספטמבר 2020. {{cite web}}:  (עזרה)
↑  אז האם טלגרם באמת יותר מאובטחת?, באתר גיקטיים, ‏12 במרץ 2019
↑  הגם את, סיגנל? באג אבטחה התגלה באפליקציית המסרים המאובטחת בעולם, באתר גיקטיים, ‏6 באוקטובר 2019
↑  סייברסייבר, סייברסייבר - תכלה שנה ופירצותיה 🎉 סייברסייבר ע01פ02, באתר Google Podcasts
↑  אודות קרן סיגנל, באתר signal.org
↑  Signal, Update top-level LICENSE file to AGPL, ‏1 בנובמבר 2022
אתר=GitHub (באנגלית)
↑  Signal, Update top-level LICENSE file to AGPL, GitHub, ‏5 במאי 2023 (באנגלית)
↑  "WhatsApp Co-Founder Brian Acton Injects $50 Million in Newly Formed Signal Foundation". Wired (באנגלית אמריקאית). ISSN 1059-1028. נבדק ב-2020-10-25.
↑  ינון בן שושן, וואטסאפ: אשרו לנו לעשות שימוש במידע – או שלא תוכלו להשתמש באפליקציה, באתר ישראל היום, 7 בינואר 2021
↑  Hardwick, Tim. "Encrypted Messaging App Signal Sees Surge in Popularity Following WhatsApp Privacy Policy Update". MacRumors (באנגלית). נבדק ב-2021-01-09.
| תוכנות מסרים מיידיים |
| --- | --- | --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger •  WeChat • fring • סנאפצ'ט • Tango • LINE‏ • Kik Messenger • סיגנל |  |
| אחרות | Google Hangouts • אודיגו • Windows Live Messenger • גוגל טוק • Google Allo |  |
סטאל אלצ'בסק

מועדון הכדורגל סטאל אלצ'בסק (אנגלית: FC Stal Alchevsk) הוא מועדון כדורגל קטן יחסית מהעיר אלצ'בסק שבמחוז לוהנסק שבמזרח אוקראינה. המועדון שיחק בכל תולדותיו שלוש עונות בלבד בליגה האוקראינית הבכירה ומיקום השיא של הקבוצה בליגה זו הוא מקום 11, מרחק ארבעה מקומות מעל הקו האדום. גם בגביע האוקראיני הקבוצה לא הגיעה לשלבים מאוחרים, כשהישג השיא שלה במפעל זה הוא רבע-גמר המפעל.
פירוש המילה "סטאל" באוקראינית הוא פלדה.
היסטוריה

הקבוצה העפילה לראשונה לליגה האוקראינית הבכירה בעונת 2000/01, אך סיימה כבר בעונתה הראשונה במקום הלפני-אחרון בטבלה וירדה לליגת המשנה. הקבוצה בליגת המשנה הייתה קבוצה מרכז-טבלה שנעה בין מקומות 5–6 עד שבעונת 2004/05 הקבוצה זכתה באליפות ליגת המשנה באוקראינה והעפילה בשנית לליגה הבכירה, ביחד עם קבוצת פ.צ. חרקוב. בליגה הבכירה הקבוצה הצליחה לשרוד בעונתה הראשונה, לאחר שסיימה במקום ה-11 אך כבר בעונה שלאחר מכן, מונה לתפקיד המאמן באמצע העונה טון קאנן ההולנדי במקומו של מיקולה פבלוב האוקראיני וסיים עם הקבוצה במקום ה-16 בטבלה, ובשל כך ירדה הקבוצה לליגת המשנה, בה היא משחקת כיום.
תארים

ליגת המשנה האוקראינית :
אלופה: 2005
כדורגלנים מפורסמים בעבר ובהווה

| 0 | 1 | 2 |
| --- | --- | --- |
|  אוקראינה האנאדי זובוב  רומניה בוגדן מארה  אוקראינה אנדריי קומאריטסקי  ארמניה יגישה מליקיאן |  |  ארמניה ארא האקוביאן  ארמניה אראם האקוביאן  אוקראינה סרגיי סרנקי  מקדוניה בובאן גרנקרוב |
מאמנים מפורסמים

אוקראינה מיקולה פבלוב
הולנד טון קאנן
אוקראינה ברית המועצות אנטולי קוניוקוב
סטאטור

| --- | --- |

קאסי לאנג, כפי שהופיעה על עטיפת החוברת Astonishing Ant-Man #6 ממרץ 2016, אמנות מאת מארק ברוקס.
 סוג:  גיבור-על
 הוצאה לאור:  מארוול קומיקס
 הופעה ראשונה:  כקסנדרה לאנג: Marvel Premiere #47 (אפריל 1979) כסטאטור: Young Avengers #6 (ספטמבר 2005) כעוקצת: Astonishing Ant-Man #6 (מאי 2016)
 יוצרים:  דייוויד מיצ'ליני ג'ון ביירן
 מידע
 שם אמיתי:  קסנדרה אלינור "קאסי" לאנג
 כינויים:  קאסי, הנערה הענקית, בת הנמלים, טיטאן, אשת הנמלה החדשה, סטאטור
 סטטוס:  פעיל
 מקצוע:  גיבור-על
 כוחות:  שינוי גודל בהתאם לרצונה
 חברה לשעבר בקבוצה:  האוונג'רס הצעירים האוונג'רס העוצמתיים האוונג'רס הסודיים (מלחמת אזרחים) G.R.A.M.P.A
 אזרחות:  ארצות הברית 
 דמויות קשורות
 משפחה:  סקוט לנג ופגי ריי (הורים) בלייק בורדיק (אב חורג) רות לאנג (דודה מצד האב) קארל (דוד מצד האם)
 אויבים:  הופ פים 
 
קסנדרה "קאסי" לאנג (באנגלית: Cassandra "Cassie" Lang) היא דמות בדיונית של גיבורת-על המופיעה בחוברות הקומיקס האוונג'רס הצעירים ואיש הנמלה ביקום מארוול קומיקס. הדמות הופיעה לראשונה בחוברת Marvel Premiere #47 מאפריל 1979, ונוצרה על ידי הכותב דייוויד מיצ'ליני והמאייר ג'ון ביירן.
דמותה של קאסי לאנג הופיעה ב"האוונג'רס: סדרת האנימציה". הדמות הופיעה בסרטי היקום הקולנועי של מארוול "אנטמן" ו"הנוקמים: סוף המשחק" בגילומן של אבי ריידר פורטסון ואמה פורמן, בהתאמה. הדמות שבה להופיע בסרט "אנטמן והצרעה: קוונטומאניה", הפעם בגילומה של השחקנית קתרין ניוטון.
ביוגרפיה בדיונית > בתו של איש הנמלה

סטאטור הוא האלטר אגו של קסנדרה אלינור "קאסי" לאנג, בתו של סקוט לאנג/איש הנמלה. בילדותה, קאסי סבלה ממחלת לב נדירה. אביה פרץ לביתו של הנרי פים וגנב את ציוד איש הנמלה, שבו השתמש כדי להציל את דוקטור אריקה סונדהיים משבי של חברת קרוס תעשיות טכנולוגיות. הוא הציל את סונדהיים, שריפאה את קאסי.
בבגרותה, קאסי חלמה להיות גיבורה כמו אביה, ובגלל זהותו כאיש הנמלה פגשה גיבורים רבים אחרים. כאשר אביה הצטרף לארבעת המופלאים כמחליפו של ריד ריצ'רדס, קאסי עברה איתו למלון ארבע החירויות, שם החלה במערכת יחסים רומנטית עם בנו המאומץ של דוקטור דום, קריסטוף ורנרד. לאחר שהארבעה נעלמו, אביה הצטרף לקבוצת גיבורים להשכרה וקאסי הפעילה בטעות את הסופר אדפטויד וקיבלה חזיונות של העתיד. הקבוצה ניצחה את הסופר-אדפטויד, וגרמה לקאסי לרצות להיות גיבורת-על.
לאחר גירושי הוריה, אביה הצטרף לאוונג'רס וקאסי באה בעקבותיו לאחוזת האוונג'רס. היא יצרה קשר חזק עם חבריו לקבוצה (כדוגמה, התייחסה לאיירון מן כ"הדוד טוני"), וחשפה את עצמה לחלקיקי פים פעם אחר פעם כדי להפוך לגיבורה כמו אביה. אמה לקחה משמורת עליה, ונישאה שנית לקצין המשטרה בלייק בורדיק. אמה ובורדיק נטרו טינה לגיבורי-על, לכן דאגו לקאסי והגבילו את ביקוריה לאביה. כאשר אביה של קאסי נהרג, קאסי הסתגרה בתוך עצמה וריבים החלו בינה לבין אמה ואביה החורג. קאסי רצתה לברוח ללוס אנג'לס כדי להצטרף לקבוצת Runaways, אך התוודתה לג'סיקה ג'ונס כי התחרטה לטובת האוונג'רס הצעירים.
ביוגרפיה בדיונית > מלחמת אזרחים, יוזמת חמישים המדינות

עם זאת, קאסי לא הייתה חלק מתוכנית האל-כשל של ויז'ן במקרה והאוונג'רס יתפרקו. קאסי וקייט בישופ התייצבו בשערי אחוזת האוונג'רס ונדחו. כאשר סירבו לתת לקאסי את ציודו של אביה, כעסה גרם לה לצמוח לגודל ענקי והיא התקבלה לקבוצה.
במהלך אירועי "מלחמת אזרחים", קאסי הצטרפה לקבוצת האוונג'רס הסודיים של קפטן אמריקה נגד חוק רישום העל-אנושיים. לאחר שגוליית נהרג בידי "תור" וויקאן נלכד, קאסי נרשמה והצטרפה ליוזמת חמישים המדינות. היא ואחרות נפלו לשליטת אדון הבובות, ואולצו להילחם בגברת מארוול לפני ששוחררו. אימוניה של קאסי במחנה האמונד הובילו לפגישה עם ממשיכו של אביה, אריק אוגריידי. במחשבה כי קאסי לא בטווח שמיעה, אוגריידי העיר הערות מזלזלות באביה, מה שהוביל לתגרה בה השניים נלחמו בצורותיהם הענקיות. הסקרול שהחליף את הנרי פים התערב, ולבסוף טאסקמאסטר סיים את הקטטה בכך שתקף את גידי האכילס שלהם וגרם להם להתרסק.
ויז'ן ביקר את קאסי במחנה האמונד במסווה איירון מן, ולאחר שהדפו את סוכני A.I.M., ויז'ן התוודה כי הוא מתחרה עם איירון לאד על ליבה. קאסי פצעה בטעות את אביה החורג, ולאחר שהביסה את האיש הגדל של קאנג הכובש, אשמתה גרמה לה להתכווץ יותר ויותר. לפני שהתכווצה לרמת אי-קיום, האוונג'רס הצעירים הצילו אותה והשלימה עם אחריותה בעזרת פטריוט.
ביוגרפיה בדיונית > פלישה סודית, מצור

במהלך פלישת הסקרול, קאסי סייעה בקרב נגד גזע הסקרול הפולש, וניצחה את הסקרול של הנרי פים. במהלך אירועי "שלטון אפל", קאסי עזבה את היוזמה וחזרה לאוונג'רס הצעירים. היא וויז'ן זומנו בידי ויקאן לחורבות אחוזת האוונג'רס, וגויסו בידי מכשפת השני (למעשה לוקי בתחפושת) לקבוצת האוונג'רס העוצמתיים. למרות המתחים בינה לבין מכשפת השני בגלל מותו של אביה, קאסי נשארה בקבוצה. לבסוף, חוסר האמון של קאסי במכשפת השני חשף את מכשפת השני כלוקי. היא הגנה על אסגארד במצור עליה, וניסתה להתקבל כשמרטפית לבתם של לוק קייג' וג'סיקה ג'ונס ללא כל דאגה לתינוקת אלא רק כדי להצטרף לאוונג'רס החדשים, אך נדחתה.
ביוגרפיה בדיונית > הציר

מאוחר יותר, קאסי הציעה לאתר את מכשפת השני ולהראות לה שוויקאן וספיד חיים, בתקווה שתבטל את אירועי בית אם ואת מותו של אביה. בשלב מסוים, איירון לאד החזיר את מכשפת השני והאוונג'רס הצעירים ליום בו אביה של קאסי נהרג. קאסי הצילה את אביה מנסיך הלבבות המתפוצץ, וכך גרמה לביטול מותו. מאוחר יותר, בקרב נגד דוקטור דום, דום הרג לכאורה את אביה, וכאשר ניסתה לנקום את מותו, נהרגה אף היא. בנטלי-23, שיבוט של מכשף, הציע כי בגלל חלקיקי פים, קאסי תקום לתחייה בצורה יונית בדומה לוונדר מן. במהלך אירועי "הציר", דום השתמש בכוחותיה של מכשפת השני על מנת להחיות את קאסי, במטרה לכפר על עוונותיו, והיא הופיעה בפתח ביתו של אביה. זאת ועוד, היא הוחייתה ללא כוחותיה, ולאחר שנחטפה בידי קרוספייר וכמעט נהרגה כאשר ניסתה לסייע לקייט בישופ בקרב נגד האימפריה הסודית, היא החליטה לפנות לברוקר הכוחות לקבלת כוחות-על חדשים. היא החליטה לשחזר את כוחותיה הישנים, וברוקר הכוחות העניק לה חליפה הדומה לזו של הצרעה בנוסף לקסדה הדומה לזו של אביה, וכינה אותה בשם-קוד חדש - "העוקצת".
אנג'לה (קומיקס)

| --- | --- |

אלדריף אודינסדוטיר, כפי שהופיעה בחוברת Thor Vol.5 #8 מדצמבר 2018, אמנות מאת קארי אנדרוז.
 סוג:  גיבור-על
 הוצאה לאור:  אימג' קומיקס (מרץ 1993-דצמבר 2000) מארוול קומיקס (מרץ 2013 ואילך)
 הופעה ראשונה:  אימג' קומיקס: Spawn #9 (מרץ 1993) מארוול קומיקס: Age of Ultron #10 (יוני 2013)
 יוצרים:  ניל גיימן טוד מקפרלן
 מידע
 שם אמיתי:  אלדריף אודינסדוטיר (אלדריף בת אודין)
 סטטוס:  פעיל
 כוחות:  כוחות על-אנושיים, יכולת תעופה, אריכות ימים.
 חברה לשעבר בקבוצה:  שומרי הגלקסיה
 דמויות קשורות
 משפחה:  אודין ופריגה (הורים) תור (אח למחצה) לוקי (אח מאמץ) בלדר (אח) לאוסה (אחות)
אנג'לה (באנגלית: Angela) היא דמות בדיונית של גיבורת-על המופיעה בחוברות הקומיקס ביקום מארוול קומיקס. במקור, הדמות הופיעה לראשונה תחת הפצתה של חברת אימג' קומיקס בחוברת Spawn #9 ממרץ 1993 ונוצרה על ידי ניל גיימן וטוד מקפרלן. לאחר מאבק משפטי בין גיימן למקפרלן על זכויות הדמות, בו זכה גיימן, הוא הציג אותה מחדש לתוך יקום מארוול כאסגרדית ואחותו למחצה של תור בחוברת Age of Ultron #10 מיוני 2013, באיורו של ג'ו קסאדה.
במקור, אנג'לה הייתה מלאכית וציידת ראשים שנשלחה על ידי גן עדן כדי להילחם בספון. היא ניסתה להרוג אותו בפגישתם הראשונה, אך הובסה למרות ניסיונה הרב. מאוחר יותר הוא נחלץ לעזרתה כאשר היא הועמדה למשפט בגן עדן, והעיד על כך שהיא קיבלה רשות להרוג אותו. הם נלכדו יחד בממד כיס, שבו גלימתו של ספון הגנה עליו מפני נשקיה של אנג'לה. יכולתו המיסטית של ספון לעצב מחדש את המציאות גרמה להם לחזור מממד הכיס, ולמחוק את האפשרות שלה להשתמש בנשקיה נגדו. עם חזרתם לכדור הארץ, השניים החלו במערכת יחסים רומנטית. דמותה נהרגה בקרב נגד השד מלבולג'יה.
במהלך אירועי עידן אולטרון, מתברר שאנג'לה נמשכה לתוך יקום מארוול. מתוך זעם ובלבול, אנג'לה הסתערה לעבר כדור הארץ, אך נתקלה בקבוצת שומרי הגלקסיה. במהלך המיני סדרה "החטא הקדמון" מתברר כי אנג'לה היא בתו של אודין ואחותם של תור ולוקי, אשר "נהרגה" כפעוטה בעת מלחמתה של אסגרד בממלכה העשירית. פשע נתעב זה גרם לאודין לנתק את הממלכה העשירית מיתר תשע הממלכות כעונש על מעשיה. תור למד אודות קיומה של אחותו כאשר נחשף לסודותיו של אואטו הצופה, והתעמת עם אמו בנוגע לקיומה. יחד עם לוקי, הוא עורך מסע לממלכה העשירית כדי ללמוד דברים נוספים על אחותו האבודה.
סיגפו

| --- | --- |
 סינגל בביצוע בית הבובות
 מתוך האלבום מדפים
 יצא לאור:  2004
 סוגה:  רוק ישראלי
 שפה:  עברית
 אורך:  4:32
 כתיבה:  אמיר אטיאס
 לחן:  אמיר אטיאס
 הפקה:  נתן סלומון
 
סיגפו הוא סינגל שכתב והלחין אמיר אטיאס וביצעה להקת "בית הבובות". הוא יצא לאור בשנת 2004.
רקע

השיר נכתב והולחן על ידי אמיר אטיאס ממייסדי הלהקה. הוא יצא כסינגל השני מתוך אלבום הבכורה של הלהקה שנקרא בשם "מדפים".
השיר היה ללהיט. במצעד הפזמונים העברי השנתי של גלגלצ דורג השיר במקום ה-34.
משמעות שם השיר "סיגפו" היא הלחם של הכינוי "סיגה" עם המילה "פה". סיגה היא סיגלית, ידידה של חברי הלהקה שחזרה לארץ מחו"ל, ולכן היא "פה".
מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 34 |  |
הערות שוליים

↑  ארז ארליכמן, בובות עליך ישראל, באתר ynet, 24 בנובמבר 2004
1 2  המצעד השנתי הישראלי תשס"ה, מתוך ארכיון המצעדים באתר גלגלצ
↑  השירים עם המילים הכי מביכות במוזיקה הישראלית, באתר וואלה, 30 בספטמבר 2011
סיגפריד גראסיה

סיגפריד גראסיה אי רויו (בקטלאנית: Sígfrid Gràcia i Royo,‏ 27 במרץ 1932 – 23 במאי 2005) היה כדורגלן ספרדי-קטלאני ששיחק בעמדת המגן השמאלי. בסך הכול, לאורך 14 שנים, הופיע גראסיה במדי ברצלונה ב-229 משחקים בליגה הספרדית, בהם הבקיע 5 שערים. הוא זכה עם הקבוצה ב-3 אליפויות, 4 פעמים בגביע הגנרל ו-3 פעמים בגביע ערי הירידים. הוא מבין מספר שחקנים בודדים ששיחקו במשך כל הקריירה שלהם בברצלונה, לצד שחקנים כגון ז'ואן סגרה וקרלס פויול. לצד משחקו בברצלונה, שיחק גראסיה במדי נבחרת ספרד, עמה השתתף במונדיאל 1962.